แม่น้ำแอมะซอน

แม่น้ำแอมะซอน  (; ; ) เป็นแม่น้ำในทวีปอเมริกาใต้ มีต้นกำเนิดอยู่ที่ประเทศเปรู ไหลผ่านประเทศโคลอมเบีย และไหลออกมหาสมุทรแอตแลนติกที่ประเทศบราซิล มีความยาวทั้งสิ้นประมาณ 6,992 กิโลเมตร เป็นแม่น้ำที่มีปากแม่น้ำกว้างที่สุดในโลก ซึ่งอยู่บริเวณทางเหนือของบราซิล แม่น้ำแอมะซอนเป็นแม่น้ำสายที่มีปริมาณน้ำมากที่สุด ในฤดูฝน ปริมาณน้ำที่ไหลออกยังมหาสมุทรแอตแลนติกมากถึง 45 ล้านแกลลอนต่อวินาที ฝนที่ตกในลุ่มแม่น้ำแอมะซอนเฉลี่ยปีละ 3 เมตร (สูงสุด 6 เมตร) แต่ฝนจะตกเพียงไม่กี่เดือน ต่างกันไปตามแต่ละสถานที่ ในช่วงฤดูแล้งราวเดือนตุลาคม น้ำจะลดปริมาณลงจนเห็นสันทรายและเกิดเป็นทะเลสาบต่าง ๆ บางแห่งตัดขาดจากกัน ในฤดูน้ำหลากน้ำจะท่วมป่าทุกปี ในเนื้อที่ประมาณ 350,000 ตารางกิโลเมตร ขนาดเท่าประมาณประเทศเยอรมนี และยังถือเป็นแม่น้ำที่มีปริมาณน้ำมากถึง 1 ใน 5 ส่วนของโลก มีแม่น้ำสาขาที่แยกออกจากแอมะซอนมากกว่า 1,100 สาขา อีกทั้งยังถือเป็นแม่น้ำที่มีความหลากหลายทางชีวภาพมากที่สุดในโลก เป็นแม่น้ำที่มีความหลากหลายทางชนิดพันธุ์ปลามากที่สุดในโลก กว่า 5,600 ชนิด ซึ่งนับว่ามากกว่ามหาสมุทรแอตแลนติกเสียอีก ในทุก ๆ ปี จะมีการค้นพบปลาสายพันธุ์ใหม่ที่แม่น้ำแห่งนี้ถึงปีละ 50 ชนิด

 หมายเหตุ 

 อ้างอิง 

 บรรณานุกรม 

 Garfield, Seth. In search of the Amazon: Brazil, the United States and the nature of a region (Duke University Press, 2013) online
 Hecht, Susanna, et al. "The Amazon in motion: Changing politics, development strategies, peoples, landscapes, and livelihoods." Amazon Assessment Report 2021, Part II (2021): ch 14 pp 1–65. online, with long bibliography
 Nugent, Stephen L. The rise and fall of the Amazon rubber industry: an historical anthropology (Routledge, 2017) online.
 Schulze, Frederik, and Georg Fischer. "Brazilian history as global history." Bulletin of Latin American Research 38.4 (2019): 408–422. online


 แหล่งข้อมูลอื่น 

หมวดหมู่:แม่น้ำในประเทศบราซิล
หมวดหมู่:แม่น้ำในประเทศเปรู
หมวดหมู่:แม่น้ำในประเทศโคลอมเบีย
หมวดหมู่:แม่น้ำนานาชาติในทวีปอเมริกาใต้